Ma deg 2008 , yeldi ugezdu n tutlayt d yidles amaziɣ deg tseddawit n Tubiret s wugur n lexsas n yiselmaden , alama d aseggas n 2016 i tettuneṣṣeb tmaziɣt deg Lezzayer , imiren i tuɣal d tutlayt taɣelnawt tunsibt , tura ad d-naf d akken ugten yinagmayen d yiselmaden yeɛnan anadi deg tutlayt-a , d wid yefkan azal meqqren i usnerni-is ladɣa tira s tmaziɣt , mi ara d-nini tira ad d-ddun yilugan-is , ma nenna-d ilugan ad d-naf ugulen , ladɣa ɣer wid i ilemmden tutlayt-a , meẓẓi neɣ meqqer . Ɣef waya ad d-naf iselmaden ttaken azal meqqren i usenfali s tira .